लीची वायरस के चलते लीची से लोग डेराए लगले, मालदा में 8 बच्चा के मौत
लीची केकरा ना नीक लागे, सभके निक लागेला। लेकिन, एकबेर फेर से सोच लिहि, शायद आपके फैसला बदल जाए।
‘लीची वायरस’ के चलते होखे वाला नाया तरह के बेमारी (संक्रमण) अवरू मौत से लोग अब डेराए लागल बाड़े। लीची में मिलेवाला ‘लीची वायरस’ के चलते पश्चिम बंगाल के मालदा ज़िला में आठ गो लईकन के मौत हो चुकल बा।
खबर के अनुसार, ‘लीची वायरस’ से दिमाग के काम करे के क्षमता प असर परेला। ए वायरस से होखेवाला बेमारी के मेडिकल साइन्स में ‘एनसिफ़ैलोपेथी’ कहल जाला।
ए अवस्था (एनसिफ़ैलोपेथी) में तेज़ बोखार, उल्टी अवरू बेहोसी होखे लागेला। इ अवस्था दिमाग प बहुत तेज़ी से असर करेला अवरू जल्दीए आदमी के मौत हो सकता।
मालदा में मरेवाला सभ लईकन के उम्र 3 से 5 साल के बीच बाटे, एकरा अलावे कम से कम 8 से 10 गो अवरू लईकन के मालदा मेडिकल कॉलेज में इलाज चलता।
मामला के जानकार लोग के अनुसार, ‘लीची वायरस’ पहिला बेर बहुत साल पहिले चीन में मिलल रहे, ओकरा बाद उहाँ से विएतनाम के अवरू फेर बिहार के मुजफ्फरपुर पहुंचल।
इ जान के तनिका अचरज हो सकता कि, ए साल लीची के सबसे जादा पैदावार मालदा में भईल बाटे। पछिला साल के अपेक्षा लीची के पैदावार जादा होखे से स्थानीय खपत बढ़ल अवरू नतीजा में बेमारी भी ओतने मजबूत भईल।
राज्य के स्वास्थ्य विभाग के अनुसार ओ लोग के इ नईखे समझ में आवत कि, एकर रोकथाम खातिर कवन उपाय कईल जाए। फिलहाल उ लोग कोलकाता से आवे वाला मेडिकल टीम के इंतजार करतारे।
मालदा मेडिकल कॉलेज के वाइस प्रिन्सिपल, डॉ एमए रशीद बेमारी के पुष्टि करत कहले कि, ए बेमारी के पीड़ित लोग में तेज़ बोखार अवरू दिमाग प असर परला के लक्षण बाटे।
उ कहले कि, गर्मी के अचानक बढ़ जाए से उ लोग उल्टी करे लागेले अवरू बेहोसी हालत बने लागेला। डॉ रशीद जनता से अपील करत कहले – हम सभ कोई से निहोरा करतानी कि, जसही आपके अयीसन लक्षण में केहु में देखाई देवे, ओकरा के तुरंत इलाज़ खातिर अस्पताल ले आई।
एही विषय प अवरू पढ़ी: मुजफ्फरपुर में एगो अंजान बेमारी से हजारो लोग के मौत
हमनी के (The Bhojpuri) के सोच बा कि, ज्ञान ही सबसे बड़ा शक्ति होखेला, एही के चलते शूकवार के प्रकाशित एगो लेख में मुजफ्फरपुर से जुडल एगो बेमरी के चर्चा कईले रहनी जा, हमनी के हिसाब मालदा अवरू मुजफ्फरपुर के घटना एकही निहन बाटे।
हालांकि, दुनों जगह के प्रशासन अभी तक एकनि के आपस में नईखे जोड़त। फिर भी, एक्सपेर्ट लोग के राय आवे ओ से पहिले हमनी के अपना तरफ से एकरा बारे में जानकारी दिहल जरूरी मानत बानी जा।
नीचे कुछ सुझाव दिहल बा, जेकरा के अपनवाला प ‘लीची वायरस’ से सुरक्षित रहल जा सकता।
इ कवन बेमारी ह?
पक्का तौर प त नईखे कहल जा सकत, लेकिन एकर नाम ‘’एनसिफ़ैलोपेथी’’ ह।
एनसिफ़ैलोपेथी का ह?
एनसिफ़ैलोपेथी के मतलब दिमाग में सूजन भईल होखेला। इ संक्रमण के चलते होखेले, आमतौर प इ वाइरल इन्फ़ेकशन से होखेले। लेकिन, बैक्टीरियल एनसिफ़ैलोपेथी भी होखेला।
एनसिफ़ैलोपेथी के का लक्षण होखेला?
ए अवस्था में ‘फ्लू’ जईसन लक्षण होखेला, जेकरा में बोखार, बेचैनी, सामान्य थकान अवरू बरियार सिर दर्द तक शामिल बाटे।
कुछ मामला में पीड़ित आदमी में दौरा (मिर्गी) पड़े से लेके उल्टी, चक्कर आईल अवरू भ्रम निहन लक्षण भी हो सकता। कुछ गंभीर मामला में ‘एनसिफ़ैलोपेथी’ मौत के कारण भी बन सकता।
ए स्थिति में समय से जांच अवरू इलाज़ बहुत जरूरी बाटे।
छोट बच्चा में एनसिफ़ैलोपेथी के लक्षण के पहचान
ए अवस्था में आमतौर प छोटे-छोटे बच्चन के माथा में हल्का-दाग या फुलला निहन, हुल आईल (उबकाई), उल्टी, शरीर में अकड़न, लगातार बियोग से रोवाई, जादा नींद, भूख में कमी अवरू चिड़चिड़ापन हो जाला।
अगर अयीसन कवनो लक्षण स्यान आदमी या बच्चा में होखे त ओकरा के तुरंत अस्पताल ले जाई अवरू एनसिफ़ैलोपेथी के जांच करवाई।
bho_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva hin_Deva bho_Deva mag_Deva bho_Deva bho_Deva